Chioggia
Store norske leksikon,Geografi,Verdens geografi,Europa,Italias geografi
Chioggia er en by i Italia, i regionen Veneto, på flere laguneøyer, med bro- og jernbaneforbindelse til fastlandet, 25 kilometer sør for Venezia. Byen har 48 971 innbyggere (2020).
Chioggia har en betydelig fiskehavn og og er en viktig handelsby. Den 800 meter lange broen Ponte Lungo fører ut til badestedet Sottomarina. Byen kan minne om Venezia, med kanaler og hus som er bygd på påler. Byen har flere vakre kirker, blant annet katedralen fra 1000-tallet (ombygd 1633–74). I romertiden het byen Fossa Clodia. Den var fra 1378 til 1381 skueplass for sjøslag mellom venetianerne og genoveserne som en tid holdt Chioggia besatt. Les mer i Store norske leksikon Italia Italias historie